કૃષ્ણનો ‘યોગ’ અધર્મયુક્ત છે, અને ‘યોગ’ આ પ્રકાર જ ગર્હણીય હોય તો પણ આ ‘યોગ’ આપણા ગુરુ પર થવાનો હોવાથી તે વિશેષ ગર્હણીય છે, આ બંને બાબતો યુધિષ્ઠિરને સ્પષ્ટ છે. તદુપરાંત ત્યાં હાજર રહેલા સૌ પાંડવાગ્રણીઓએ ‘યોગ’ને પોતપોતાની હા-ના વ્યક્ત કરી હોય તો પણ યુદ્ધની ઇતર બધી બાબતો મુજબ ‘યોગ’ની બાબતમાં પણ પોતાની હા-ના નિર્ણાયક રહેશે એ પણ યુધિષ્ઠિરને સ્પષ્ટ છે. તેમ છતાં તેણે કૃષ્ણના ‘યોગ’ને – ભલે ‘कृच्छ्रेण’ હોય – હા કહી છે.